kardosdrur/scandi-wiki huggingface dataset:
Holandsfjorden

Holandsfjorden er en norsk fjord i  den sydlige del af Meløy  kommune i Nordland fylke i Norge. Den  er ca. 25 km lang  fra Forøy  til Kilvik. Største dybde er ukendt, men som flere andre norske fjorde formentlig nogle hundrede meter. Fjorden er i dag mest kendt som adkomstrute til Engenbreen, en gletcherarm af  Svartisen. Engenbreen besøges af turister hele året. I dag har fjorden, ud over turisme,  kun begrænset kommunikationsmæssig betydning, mens den tidligere var en vigtig færdelsåre mellom et utal småbebyggelser og minesamfundet Rendalsvik langs fjorden. Den ydre del af Holandsfjorden kaldes Arhaugfjord og munder ud i Skardsfjord, mens den indre del kaldes Nordfjord. Nordfjordens bund ligger  i Kilvik hvor Svartisen kraftverk ligger og Svartistunnelen fra Fykan munder ud. Nordfjord bliver normalt delvis islagt i perioder hver vinter. På grund af ekstra tilførsel af ferskvand fra kraftværket har isdækket  øget efter at produktionen ved kraftværket startede i 1993, og en sjælden gang bliver hele Holandsfjord islagt.

Trafik
 Fylkesvei 17, kystriksveien, følger nordsiden af fjorden fra Kilvik til Forøy (Æsøy) og krydser Arhaugfjorden med færgeforbindelsen  mellem Ågskaret og Æsøy.
 Daglig bådrute krydser fjorden mellem Holand og Engen (Svartisen).
 Hurtigruten, på strækningen Nesna – Ørnes – Bodø, tilbyder daglig udflugt med båd fra Skardsfjorden til Engen, og tur til brækanten og bus langs riksvei 17 fra Holand til Bodø.
 Uregelmæssige besøg af store og små turistskibe ind i  Holandsfjord til Engen.

Fjorde i Nordland
Finansministre fra Færøerne

Finansministeren (færøsk: landsstýrismaðurin í fíggjarmálum eller fíggjarmálaráðharrin) er en vigtig del av Færøernes regering og øernes økonomi.

Finansministre

Referencer

Eksterne links 
 Statsministre og regeringer siden 1948  (færøsk)
Henrik Bohr

Henrik Georg Christian Bohr (8. oktober 1844 i København – 14. juli 1904 i Rungsted) var en dansk officer, jurist og ingeniør, bror til Christian Bohr.

Han var søn af skolebestyrer, professor Henrik Georg Christian Bohr og Caroline Louise Augusta født Rimestad, blev 1862 student fra Det von Westenske Institut, 8. januar 1864 reserveofficersaspirant, 17. marts samme år korporal i 8. Regiments 7. Kompagni, blev indstillet til medalje for udvist tapperhed under kampen om Dybbøl og senere fremhævet til »hæderlig Omtale«. 30. maj 1864 blev Bohr sekondløjtnant ved 18. Bataljon.

1870 blev Bohr cand. jur. og var sagførerfuldmægtig i København. Han deltog som frivillig i krigen 1870-71 på fransk side, blev 1871 ingeniør i Det Store Nordiske Telegrafselskab i London, 1872 løjtnant af forstærkningen (32. Bataljon). Han rejste 1873 til Østasien, var 1878-81 konsulent ved kabelanlæg i Europa, 1881 overingeniør for Østasien med bopæl i Shanghai, fik 1884 afsked og blev udnævnt til europæisk rådgiver og generalinspektør i den kinesiske telegrafadministration. 1891 fik han afskedspatent som kaptajn og fik 1898 afsked fra den kinesiske telegrafadministration.

Han blev kinesisk mandarin, blev 16. november 1881 Ridder af Dannebrog og var dekoreret med en lang række franske, russiske og kinesiske ordener.

Han var ugift.

Kilder 
Danske Jurister 1736-1936.

Henrik
Jurister fra Danmark
Officerer fra Danmark
Ingeniører fra Danmark
Riddere af Dannebrog
Personer i den 2. Slesvigske Krig fra Danmark
Danskere i fremmed militær tjeneste
Danskere i 1800-tallet
Personer fra København
Vision (tidsskrift)

Vision var et populærpolitisk og samfundsfagligt tidsskrift, som blev udgivet fra 2004 og frem til 2013. Det udgik oprindeligt af en kreds omkring den socialdemokratiske studenterorganisationen Frit Forum, og udkom i tryk til foreningens medlemmer. Senere blev det løftet ud af Frit Forum og fungerede uafhængigt af partipolitiske interesser som et abonnementsmagasin med en forankring i det politiske centrum-venstre.

Tidsskriftet fik særligt bevågenhed, da det i 2008 udgav et indlæg af Mette Frederiksen, der opridsede "10 socialdemokratiske teser"; der - med inspiration fra de 10 liberale teser som bl.a. Søren Pind havde fremlagt i Venstre - for at understøtte en idépolitisk og ideologisk debat i Socialdemokratiet. Den daværende socialdemokratiske partiformand Helle Thorning-Schmidt har i bladet ligeledes udtrykt ideologiske og politiske tanker, der fik en væsentlig opmærksomhed i den offentlige debat. Som anført i en biografi om Mette Frederiksen, beskrives teserne som en væsentlig udvikling, idet hun vendte flere gange tilbage til dem i sit politiske arbejde, selvom partiledelsen så på dem med skepsis.

Fra sin begyndelse var ambitionen med Vision at give næring til, hvad stifterne så som en manglende socialdemokratisk idéudvikling eller i hvert fald artikulering af partiets visioner og ideologiske idéer. Tidsskriftet forsøgte således at rejse en stærkere idepolitisk debat og påpege behovet for den i forskellige artikler og sammenhænge, der også fik en bevågenhed i den offentlige debat.

Desuden blev der publiceret artikler, som ikke altid blev vel modtaget i alle dele af det socialdemokratiske parti og bagland. F.eks. ved at starte en debat om, at partiet havde de mest velbetalte konsulenter blandt Folketingets partier.

I 2013 ophørte tidsskriftet med at udkomme på tryk, og blev erstattet af onlineudgivelsen Magasinet Politik, der udkom igennem 2014, hvorefter det blev nedlagt. Visions rolle og plads som et medie for centrum-venstre er siden blevet udfyldt af netavisen Pio, der ligeledes er udgået fra et socialdemokratisk miljø, og længe havde Jens Jonatan Steen, der også var Visions første chefredaktør, som chefredaktør. Han blev efterfulgt af Maria Bøegh-Lervang, der senere efterfulgtes af Malthe Munkøe.

Der er ikke bevaret et fuldt online-arkiv over udgivelserne, men enkelte numre kan fortsat findes online.

Kilder 

Tidsskrifter fra Danmark
Sörmlands museum

Sörmlands museum er et länsmuseum i Södermanlands län i Sverige. Museet er kulturhistorisk indrettet og havde omkring 250.000 besøgende i 2012 med en omsætning på ca. 30 millioner svenske kronor årligt. Udstillinger afholdes normalt i Kungstornet i Nyköpingshus og i den gamle landshøvdingeresidens samt i en fritliggende kunsthal, der dog har været lukket siden årsskiftet 2008/09. Ud over aktiviteterne i de faste lokaler i Nyköping er museet også aktivt mange andre steder i länet, blandt andet gennem skilteprojektet "Historien i Sörmland", som gennemføres i samarbejde med kommunerne i länet.

Kildehenvisninger

Eksterne henvisninger 
 Officiel hjemmeside  

 	

Museer i Sverige
Jihad (flertydig)

Jihad – begreb i Islam
 Jihad (navn) – et navn
 Jihad (sang) – en sang af det amerikanske band Slayer
Reserveligaen i fodbold 2010-11

Reserveligaen i fodbold 2010-11 var den første sæson i Reserveligaen i fodbold. Ligaen havde deltagelse af 17 hold, herunder alle Superligaholdenes reservehold og fem reservehold fra denne sæsons 1. divisionshold på et wildcard.

Turneringen blev vundet af Brøndby IF, som sikrede sig mesterskabet, da holdet på udebane besejrede FC København med 3-1 den 9. maj 2011, og som dermed vandt Reserveligaen for første gang. Andenpladsen gik til AaB, mens FC København endte på tredjepladsen.

Hold

Resultater 

Turneringen blev afviklet i to faser. Om efteråret spillede holdene i tre geografisk inddelte puljer med 5-6 hold: Øst, Vest og Nord. I hver pulje spillede de seks hold en dobbeltturnering alle-mod-alle. I forårsturneringen blev de 17 hold inddelt i tre nye puljer, pulje 1 og 2 med seks hold og pulje 3 med fem hold, som også spillede en dobbeltturnering alle-mod-alle. I pulje 1 spillede de to bedte hold fra hver efterårspulje om ligamesterskabet, mens nr. 3 og 4 i efterårspuljerne spillede i pulje 2 om placeringerne 7-12. Endelig måtte de hold, der endte på femte- eller sjettepladsen i efterårspuljerne, tage til takke med at spille foråret i pulje 3 om 13.- til 17.-pladsen.

Efterår

Pulje Nord

Pulje Vest

Pulje Øst

Efterår

Pulje 1

Pulje 2

Pulje 3

Kilder / eksterne henvisninger 
 DBU Turneringer & Resultater - Reserveligaen 2011 - Pulje 1
 DBU Turneringer & Resultater - Reserveligaen 2011 - Pulje 2
 DBU Turneringer & Resultater - Reserveligaen 2011 - Pulje 3
 DBU Turneringer & Resultater - Reserveligaen 2010 - Pulje Nord
 DBU Turneringer & Resultater - Reserveligaen 2010 - Pulje Vest
 DBU Turneringer & Resultater - Reserveligaen 2010 - Pulje Øst

Noter 

Fodboldsæson 2010-11
Fodboldturneringer i Danmark
LYFA

LYFA A/S (også Lyfa), indtil 1930: A/S K(j)øbenhavns Lampe- og Lysekronefabrik, var en dansk lampefabrik i København.

Historie 
A/S Kjøbenhavns Lampe- og Lysekronefabrik blev stiftet i 1903 og blev omdannet til et aktieselskab i 1904. Selskabet begyndte i Store Kongensgade 63, men lå fra 1929 på Blankavej 32 i Valby. I 1910 nævnes Gustav Budde-Lund som bestyrelsesformand.

Samme år vandt firmaet guldmedalje på verdensudstillingen i Barcelona for sin Lyfalampe, og fabrikken sejrede igen (guldmedalje) på verdensudstillingen i Bruxelles i 1935 for sin Ra-lampe. I 1935 beskæftigede fabrikken omkring 300 arbejdere og 100 funktionærer. I Danmarks Amter og Deres Mænd i bindet om København, 1. del fra 1935 hedder det, at Leon Levin var administrerende direktør og formand for bestyrelsen siden 1924. Direktionen bestod desuden af underdirektør C.A. Levin.

Fabrikken blev under Besættelsen udsat for schalburgtage 23. april 1944, fordi fabrikkens direktør havde afvist at arbejde for værnemagten. I 1946 blev den genopført af Preben Hansen.

Fabrikken blev kendt på at fremstille bordlamper, der næsten til forveksling lignede Poul Henningsens nu verdensberømte PH-lampe, idet Lyfas lamper havde samme type fod og flerskærmsprincip. Det førte i 1928 til den første retssag om plagiat af PH-lampen, som i december 1930 endte med Østre Landsrets dom: Kun én ud af fem problematiske lamper blev dømt til at være et plagiat. 

1978 blev konkurrenten Fog & Mørup opkøbt af Lyfa, som på et tidspunkt flyttede til Måløv. I 1988 overtog Lyfa belysningsvirksomheden ABO i Assentoft ved Randers, som især var kendt for magnetkuglelamper produceret i 1970'erne. Kun et år senere, i 1989, blev Lyfa overtaget af det børsnoterede selskab Lyskær Belysning A/S. Selskabets nye navn blev i oktober 1989 Lyskær-Lyfa A/S som havde produktion i Taastrup. Produktionen flyttede til Måløv, men allerede i 1991 blev selskabet købt af Horn Belysning A/S i Aalestrup, og  produktionen i Måløv blev flyttet til Aalestrup i 1995. Indtil da skelnede man stadig i produktionen mellem Lyfa- og Fog & Mørup-produkter.

I sine senere år havde Lyfa en helleristning som logo på orange grund.

1959 til 1976 havde Lyfa sit eget trinbræt, Lyfa Trinbræt.

Lyfa genåbenede igen i 2020

Design 
I 1960'erne og 1970'erne blev Lyfa kendt for sprælske og moderne lamper, som høstede flere designpriser. Fabrikkens designere var bl.a.:
 Aage Petersen (bl.a. Universallampe, udstillet 1932)
 Finn Juhl
 Bent Karlby
 Simon P. Henningsen
 Louis Weisdorf

Kilder 
 Lauritzblog om Lyfa 
 Omtale af LYFA i Delite ApS' katalog 2012

Møbelproducenter i Danmark
Tidligere virksomheder i København
Danske virksomheder etableret i 1903
Ophørt i 1989
Tidligere virksomheder i Danmark
Jihad (navn)

Jihad er et navn.

I Danmark forekommer navnet sjældent. Der var i 2013 registreret 82 mænd med fornavnet og 5 kvinder. 3 var registreret med efternavnet.
Jihad er ikke almindelig kendt som navn i Danmark og misforståelser er opstået som følge er overlappet med det islamske begreb "Jihad".

Personer med navnet 
 Jihad Azour, Libanesisk finansminister
 Jihad Ballout, Al Arabiyas kommunikationsdirektør
Desuden som tilnavn:
 Jihad Jane

Henvisninger 

Navne
Vulkankrater

Et vulkankrater er en skål- eller tragtformet sænkning i jordoverfladen, forårsaget af vulkansk aktivitet. Under et vulkanudbrud strømmer lava, vanddamp, vulkansk aske og andre vulkanske udslip ud gennem krateret, som udgør den sidste del af vulkanrøret, som fører fra det underjordiske magmakammer til overfladen. Krateret er cirkelformet og kan variere i størrelse fra nogle få meter til flere kilometer. Under enkelte typer store og voldsomme udbrud kan vulkanens magmakammer tømmes tilstrækkeligt nok til, at jordoverfladen over det synker ind og danner en caldera, som på overfladen kan forveksles med et vulkankrater.

På de fleste typiske vulkaner befinder krateret sig på toppen af bjerget, som er blevet dannet af lava og andet materiale fra tidligere udbrud i vulkanens historie. Dette kaldes et "topkrater", og vulkaner af denne type har normalt en konisk form. Vulkankratere kan også findes på vulkanens sider, og et sådant krater kaldes normalt et "flankekrater". Nogle vulkankratere kan via nedbør eller smeltet sne og is blive helt eller delvist fyldt af vand og danne en sø i krateret.
 
Brudte kratere har en meget lavere kant på den ene side. Et krater kan blive brudt af eksplosioner eller af lava under et udbrud, eller det kan blive  gennembrudt senere erosion.
 
Enkelte vulkaner, så som maarer, består bare af krateret, uden noget tilhørende bjerg. Disse vulkanske eksplosionskratere bliver dannet, når magma stiger op gennem vandmættede bjergarter og forårsager et freatisk udbrud.
 
Ikke alle vulkaner danner kratere.

Referencer 

Vulkaner
Fiskeriministre fra Færøerne

Fiskeriministeren (færøsk: landsstýrismaðurin í fiskuvinnumálum eller fiskimálaráðharrin) er medlem af Færøernes regering.

Fiskeriministre

Eksterne links 
 Statsministre og regeringer siden 1948 

 
Lister over personer fra Færøerne
Golden Gate National Recreation Area

Golden Gate National Recreation Area er en nationalpark i USA i området omkring San Francisco-bugten.

Eksterne henvisninger 

 Golden Gate National Recreation Area, officiel hjemmeside

Nationalparker i USA
Dettifoss

Dettifoss er et vandfald i Jökulsá á Fjöllum i det nordlige Island. Fossen er 44 meter høj og 100 meter bred og har en vandføring på gennemsnitligt 269 kubikmeter pr. sekund (målt i halvåret med størst vandgennemstrømning).

I samme elv ligger to andre fosser; Selfoss og Hafragilsfoss.

Referencer

Eksterne henvisninger 

 Dettifoss på Flickr
 Dettifoss på World of Waterfalls 

Vandfald i Island
Islands geografi
Coursera

Coursera er et internet uddannelsesfirma grundlagt af professorerne Andrew Ng og Daphne Koller fra Stanford University i Californien. Coursera udbyder gratis online kurser på univeristetsniveau via internettet, i et samarbejde med adskillige universiteter verden over, heriblandt Københavns Universitet og DTU.

Coursera er verdens største udbyder af såkaldte Massive Open Online Courses (MOOCs), og dets platform havde i december 2015 omkring 17 mio. registrerede brugere. 

Udover kurser på engelsk udbyder Coursera i øjeblikket kurser på; spansk, fransk, kinesisk og italiensk.

Coursera holder til i byen Mountain View, ikke langt fra Stanford University i Silicon Valley, Californien.

Kurser 
Websitet udbyder gratis online kurser, typisk på 6-10 ugers varighed, indenfor hovedkategorierne:

Hvert kursus indeholder korte videolektioner om forskellige emner og prøver der skal indsendes, typisk på ugentlig basis. I de fleste humaniora og samfundsvidenskabelige kurser, hvor det kan være svært at lave en objektiv standard, vil der i stedet for prøver blive benyttet et peer review system. Mere end 100 kurser blev udbudt i efteråret 2012.

 DTUs første kursus starter i slutningen af juni 2013 under titlen Computational Molecular Evolution
 KUs første kurser i 2013 bliver: Forfatningskampe i den muslimske verden, Kierkegaards filosofi, Globale sundhedsudfordringer og Ny Nordisk Hverdagsmad.

Partnere 
I 2012 startede man samarbejde med Stanford University, University of Michigan, Princeton University, and University of Pennsylvania. Tolv nye partnere blev tilføjet i juli, og yderligere 17 i september. Den 21. februar 2013 annoncerede Coursera, at de havde indgået aftaler med 28 nye universiteteter, heriblandt DTU og KU i Danmark. Af andre europæiske kan nævnes École Polytechnique, Frankrig og Universiteit Leiden, Nederlandene.

Foretningsmodellen 
Kontrakten mellem Coursera og de universiteter der deltager, indeholder en "brainstorm" liste af muligheder for at generere indtægter. F.eks. diplomgebyrer, salg af informationer om de studerende (med disses samtykke) til mulige arbejdsgivere, vejlednings- og mentorordninger, sponsorater og studiebetalinger.

Pr. marts 2012 havde Coursera endnu ikke genereret nogle indtægter.
I juli samme år undersøgtes muligheden for at udstede diplomer og sælge informationer til arbejdsgivere. Indtil nu er firmaet blevet støttet med $16 mio. i risikovillig iværksætterkapital, tildelt i april 2012.
John Doerr, den ene af de to investorer, den anden er Scott Sandell, antydede at folk er villige til at betale for “værdifulde, førsteklasses ydelser”.
Enhver indtægtskilde vil blive delt, så skolerne modtager en lille del af indtægterne og 20% af overskudet.

Kilder 

Læringsnetsteder
Uddannelsesvirksomheder
Byggetekniker

Byggetekniker er et 2-årigt afstigningsforløb under uddannelsen til bygningskonstruktør. Uddannelsen er en erhvervsakademiuddannelse, der giver adgang til titlen Byggetekniker AK.
Det kræver at man er dygtig til at regne og jonglere med tal og formler. Det er en fordel, at være god til at tegne. Byggeteknikerens arbejde er at  rådgive i forbindelse med byggeri, og de indgår i tæt samarbejde med ingeniører, arkitekter og entreprenører.

Byggeteknikere er ansat i mange forskellige typer firmaer og virksomheder. Det kan fx være i entreprenørvirksomheder, ingeniørfirmaer, el-selskaber, tekniske forvaltninger eller arkitektfirmaer.

Byggeteknikerne udfører beregninger og tegninger og udarbejde planer over arbejdets udførelse. De kontrollerer, at byggeriet eller anlægsarbejdet lever op til de krav, lovgivningen stiller, og de er med til at udarbejde ansøgninger om byggetilladelse.

Byggeteknikerne projekterer og laver detaljerede planer, tegninger og beskrivelser af et byggeprojekt. Tegne- og projekteringsarbejdet foregår for en stor del ved hjælp computer aided design CAD.

Uddannelsen giver ret til at anvende titlen byggetekniker AK. Den engelske titel er AP Graduate in Construction Technology.
Uddannelsens engelske betegnelse er Academy Profession Degree Programme in Construction Technology.

Kilder

Stillingsbetegnelser
Korte videregående uddannelser i Danmark
Quebec-klassen

Quebec-klassen var NATO rapporteringsnavnet på den sovjetiske Projekt 615 undervandsbåd, en mindre kystundervandsbåd fra sidste halvdel af 1950'erne.

Baggrund 
Før 2. verdenskrig arbejdede S.A. Basilevskij med udviklingen af luftuafhængig fremdrift af undervandsbåde, et projekt der bar kodenavnet REDO. Udstødningsgasserne fra dieselmotorerne blev komprimeret og Kuldioxiden blev fjernet og bortskaffet før de rengjorte gasser blev blandet med ren ilt og ført tilbage til motoren. En prototype på dette system blev installeret på testubåden M-401, der blev køllagt i Gorky den 28. november 1939 og søsat 31. maj 1941.

M-401 foretog 74 testsejladser i det Kaspiske Hav inklusiv 68 dyk og 360 sømil neddykket sejlads ved brug af sin luftuafhængige fremdrift. Yderligere udvikling blev midlertidigt standset grundet krigen, men blev genoptaget efter fjendtlighedernes ophør i Leningrad.

Erfaringerne fra testsejladserne med M-401 blev grundlaget for designet af Quebec-klassen.

Beskrivelse 

Quebec-klassen er udstyret med to normale dieselmotorer og en tredje dieselmotor der kører på et lukket kredsløb som benytter flydende ilt til at holde sine dieselmotorer kørende mens undervandsbåden var neddykket.

Klassen var udstyret med et strømlinet tårn der havde en snorkel monteret på agterkanten. De var udstyret med fire torpedorør i stævnen samt fire torpedoer. Tidligere ubåde i klassen var også udrustet med en dobbeltløbet 25 mm maskinkanon som antiluftskyts foran tårnet, dermed blev klassen en af de sidste undervandsbåde der blev udstyret med artillerisystemer på dækket.

Skibene i klassen havde problemer med den flydende ilt brugt til motoren. Der var nok ilt til 14 dages sejlads på grund af iltens fordampning og fremdrivningssystemet viste sig at føre til en del alvorlige hændelser. I 1957 mistede man to undervandsbåde på grund af problemer med iltsystemet. M-256 brød i brand i nærheden af Tallinn i Østersøen og 35 mand mistede livet, mens M-351 sank i Sortehavet uden tab. Andre episoder blev rapporteret hvor iltmættede flammer sprøjter ud fra skibene hvilket fik deres besætninger til at give klassen øgenavnet "zazhigalka" (lightere) eller Zippoer efter den velkendte lighter.

Tjeneste 
Tredive enheder blev bygget mellem 1952 og 1957, man havde planlagt at bygge i alt 100, men udviklingen af atomdrevne undervandsbåde fik Sovjetunionen til at skrotte resten af programmet. De sidste både i klassen udgik fra aktiv tjeneste i 1970'erne.

Der eksisterer to skibe tilbage i klassen; M-261, der er et museumsskib i Krasnodar i Rusland mens den anden, M-305, er et mindesmærke i Odessa i Ukraine.

Referencer

Eksterne links 
 Walkaround M-305 Quebec in Odessa
 Quebec class submarines - Complete Ship List (English)

Undervandsbåde fra Sovjetunionen
Edd Gould

Edward Duncan Ernest "Edd" Gould (28. oktober 1988 - 25. marts 2012) var en britisk animator og kunstner. Han er mest kendt for at have lavet tegneserien Eddsworld.

Animatorer fra Storbritannien
Kunstnere fra Storbritannien
Torpedorør

Et torpedorør er en anordning til affyring af torpedoer fra u-både og overflade-krigsskibe.

Dæk monterede torpedorør er sædvanligvis konstrueret for en speciel type torpedoer medens u-bådenes torpedorør ofte har flere funktioner udover affyring af torpedoer, blandt andet udsætning af miner og affyring af krydsermissiler.

Ekstern henvisning 
 The Fleet Type Submarine Online 21-Inch Submerged Torpedo Tubes United States Navy Restricted Ordnance Pamphlet 1085, June 1944 – Training Manual 

Våben
Reserveligaen i fodbold 2012-13

Reserveligaen i fodbold 2012-13 var den tredje sæson i Reserveligaen i fodbold. Ligaen havde deltagelse af 18 hold, herunder alle Superligaholdenes reservehold og sidste sæsons to nedrykkeres reservehold. Derudover deltog fire reservehold fra denne sæsons 1. divisionshold på et wildcard.

Hold

Resultater 
Turneringen blev afviklet i to faser. Om efteråret spillede holdene i tre geografisk inddelte puljer med seks hold: Øst, Vest og Nord. I hver pulje spillede de seks hold en dobbeltturnering alle-mod-alle. I forårsturneringen blev de 18 hold inddelt i tre nye puljer, pulje 1, 2 og 3, med seks hold, som også spillede en dobbeltturnering alle-mod-alle. I pulje 1 spillede de to bedte hold fra hver efterårspulje om ligamesterskabet, mens nr. 3 og 4 i efterårspuljerne spillede i pulje 2 om placeringerne 7-12. Endelig måtte de hold, der endte på femte- eller sjettepladsen i efterårspuljerne, tage til takke med at spille foråret i pulje 3 om 13.- til 18.-pladsen.

Efterår

Pulje Øst

Pulje Vest

Pulje Nord

Forår

Pulje 1

Pulje 2

Pulje 3

Kilder / eksterne henvisninger 
 DBU Turneringer & Resultater - Reserveligaen 2013 - Pulje 1
 DBU Turneringer & Resultater - Reserveligaen 2013 - Pulje 2
 DBU Turneringer & Resultater - Reserveligaen 2013 - Pulje 3
 DBU Turneringer & Resultater - Reserveligaen 2012 - Pulje Øst
 DBU Turneringer & Resultater - Reserveligaen 2012 - Pulje Vest
 DBU Turneringer & Resultater - Reserveligaen 2012 - Pulje Nord

Noter 

Fodboldsæson 2012-13
Fodboldturneringer i Danmark